Edith Cavell

Edith Louisa Cavell (1865–1915) var en engelsk sykepleier som er kjent for sitt virke under første verdenskrig. Tross sin engelske avstamning arbeidet hun på et Røde Kors-sykehus i Brussel i Belgia mens landet var okkupert av Tyskland, og hun behandlet både britiske og tyske soldater.

Cavell fryktet at hennes britiske og franske pasienter kunne risikere henrettelse av de tyske styrkene. Opp gjennom krigen smuglet hun derfor rundt 200 av dem ut av landet. Til slutt ble hennes aktiviteter oppdaget av tyskerne, som tok Cavell til fange og dømte henne til døden. Tross forsøk fra amerikanske og spanske myndigheter for å få dommen omstøtt ble Edith Cavell henrettet ved skyting den 12. oktober 1915.

Hun hadde blitt forrådt av en mann ved navn Armand Jeanns og han ble dømt til døden av en domstol i Belgia i 1922. Etter krigen ble legemet hennes ført til England. Den 19. mai 1919 ble det holdt en minnesgudstjeneste i Westminster Abbey i nærvær av kong Georg V av Storbritannia og etterpå ble hun kjørt med et spesialtog til Norwich der hun ble begravet på nytt i byens katedral. 

 Referanser 

 Litteratur 
 Diana Souhami, Edith Cavell (2010) Quercus ISBN 978 1 849163 59 0

 Eksterne lenker 


  Find A Grave - Edith Louisa Cavell 

Kategori:Sykepleiere
Kategori:Briter fra første verdenskrig
Kategori:Personer henrettet ved skyting
Kategori:Personer fra distriktet South Norfolk
Kategori:Personer dømt i krigsrett
Kategori:Henrettede briter